
Ohjaussuunnitelma Lohjan perusopetuksen kouluihin
	Koko koulu ohjaa
Osaava ja ammattitaitoinen henkilöstö
Riittävät resurssit
Ohjauksen selkeät rakenteet ja työnjako
Oppilaan itsetuntemuksen vahvistaminen
Omatoimisuuden ja vastuullisuuden lisääminen
Tiedonhankintataidot ja kriittisyys
Tasa-arvoinen, monipuolinen ja oikea-aikainen ohjaus
Mielekkään jatko-opintopaikan löytyminen
Ohjauksen jatkumo, joustavat siirtymät
Hyvä vuorovaikutus
Yksilöllisyyden huomioiminen, oppilaan kunnioittaminen
Kodin ja koulun yhteistyö
Moniammatillinen yhteistyö
Verkostoyhteistyö



OHJAUKSEN TAVOITE
Ohjaus koulussa on jatkuvaa, vuorovaikutteista ja tavoitteellista toimintaa oppilaan oppimisen, kasvun ja kehittymisen tueksi. Ohjauksella edistetään opiskeluvalmiuksien kehittymistä ja opintojen sujumista sekä tuetaan oppilasta elämään, koulutukseen ja uravalintoihin liittyvissä päätöksissä. Oikea-aikaisen ja suunnitelmallisen ohjauksen tavoitteena on tukea oppilaiden koulunkäynnin sujuvaa etenemistä perusopetuksessa ja nivelvaiheissa. 
Ohjaussuunnitelma toimii laadukkaan ohjauksen mallina kaikille koulun toimijoille. Ohjaussuunnitelmassa kuvataan Lohjan kaupungin perusopetuksen ohjauksen toimintamalli ja työnjako. Suunnitelmassa on huomioitu Opetushallituksen Hyvän ohjauksen kriteerit sekä Suomen opinto-ohjaajat ry:n Ohjauksen eettiset periaatteet.
Oppilaan ohjaaminen ei ole ainoastaan oppilaanohjaajan tehtävä, vaan jokaisella kouluyhteisön jäsenellä on velvollisuus ohjata oppilasta oman tehtäväkuvansa mukaisesti. Ohjaussuunnitelma ja sen toteutuminen arvioidaan vuosittain koulukohtaisesti ja päivitetään tarvittaessa.
			
		
OHJAUKSEN TOTEUTTAMINEN JA TYÖNJAKO
Ohjausta toteutetaan yhteistyössä kaikkien koulun toimijoiden kanssa. Rehtori vastaa koulunsa ohjaustoiminnasta ja organisoi sen yhdessä luokanopettajien/oppilaanohjaajan kanssa.
Alakoulussa ohjaus on sisällytetty oppiaineisiin ja päävastuu ohjauksesta on luokanopettajalla. Yläkoulussa ohjausta annetaan erityisesti oppilaanohjaajan toimesta, mutta ohjausta tekevät kaikki koulun toimijat oman tehtäväkuvansa mukaisesti. Ohjausta toteutetaan monipuolisesti yksilö- ja ryhmätasolla.
Liitteessä 1 on esitelty tarkemmin koulukohtainen ohjaustoiminnan työnjako.

OPPILAS
· Oppii kantamaan vastuuta oppimisestaan ja hyvinvoinnistaan
· Oppii suunnittelemaan tulevaisuuttaan ja tekemään perusteltuja valintoja
· Oikeus saada ohjausta oman koulupäivänsä aikana ja lisäksi kesällä mahdollisuuksien mukaan
HUOLTAJA
· On päävastuussa oppilaan kasvattamisesta ja hyvinvoinnista
· Kannustaa ja on kiinnostunut lapsen/nuoren arjesta 
· Huolehtii omalta osaltaan oppivelvollisuuden suorittamisesta
· Huolehtii omalta osaltaan yhteydenpidosta kodin ja koulun välillä (esim. Wilma, huoltajatapaamiset, vanhempainillat)
REHTORI
· Vastaa koulun ohjaustoiminnasta ja suunnittelee sen toteuttamisen luokanopettajien/oppilaanohjaajan kanssa
· Luo ohjaukselle toimintaedellytykset ja myönteisen ohjausilmapiirin 
· Huolehtii, että kaikilla ohjaukseen osallistuvilla on siihen edellytykset ja riittävät resurssit
· Järjestää tarvittavan tiedottamisen päättöarviointiin liittyen


OPPILAANOHJAAJA
· Koordinoi koulunsa ohjaustoiminnan yhdessä rehtorin kanssa
· Toimii ohjauksen pedagogisena asiantuntijana
· Antaa yksilö-, pienryhmä- ja luokkamuotoista ohjausta
· Huolehtii riittävästä ja oikea-aikaisesta ohjauksesta jatko-opintoihin 
· Vastaa yhteishaun toteuttamisesta ja ohjaamisesta
· Tekee moniammatillista ja verkostoyhteistyötä (esim. oma koulu, huoltajat, oppilaitokset, työelämätoimijat)
· Siirtää niveltietoja toiselle asteelle
· Seuraa koulutusjärjestelmän ja työelämän muutoksia
LUOKANOHJAAJA/LUOKANOPETTAJA
· Toimii oppilaan kannustavana lähiohjaajana
· Tekee yhteistyötä muiden ohjauksen toimijoiden kanssa
· Huolehtii yhteydenpidosta kodin ja koulun välillä (esim. Wilma)
· Tapaa oppilaita ja heidän huoltajiaan säännöllisesti
· Seuraa oppilaiden opintojen etenemistä ja puuttuu ongelmiin mahdollisimman varhaisessa vaiheessa
· Osallistuu oppilaansa pedagogisten asiakirjojen laatimiseen ja päivittämiseen ja tarvittavaan tiedonsiirtoon
AINEENOPETTAJA
· Huolehtii oman oppiaineensa opiskelutekniikan ja oppimaan oppimisen taitojen ohjaamisesta
· Huomioi opetuksessaan ja arvioinnissaan erilaiset oppijat
· Vahvistaa oppilaan realistista minäkuvaa ja osaamista arvioinnin ja palautteen kautta
· Tekee yhteistyötä muiden ohjauksen toimijoiden kanssa
· Tuntee oman oppiaineensa jatkokoulutusmahdollisuuksia ja työelämätarpeita sekä esittelee niitä oppitunneillaan
· Tekee yhteistyötä jatko-opintoja tarjoavien oppilaitosten ja työelämän kanssa mahdollisuuksien mukaan
ERITYISLUOKANOPETTAJA/LAAJA-ALAINEN ERITYISOPETTAJA
· Toimii erityisopetuksen asiantuntijana
· Tunnistaa tukea tarvitsevat oppilaat yhteistyössä aineenopettajien ja luokanopettajien/luokanohjaajien kanssa
· Tukee aineenopettajia ja luokanopettajia erilaisten oppijoiden tuen tarpeiden huomioimisessa
· Auttaa oppilaita löytämään omat opiskelutapansa
· Laatii yhteistyössä luokanopettajien/luokanohjaajien ja aineenopettajien kanssa pedagogiset asiakirjat ja kirjaa tukimuodot
· Sopii tukea tarvitsevien oppilaiden ohjauksen työnjaosta yhdessä rehtorin ja oppilaanohjaajan kanssa
· Huolehtii yhteistyöstä ja yhteydenpidosta muiden ohjauksen toimijoiden kanssa
· Ottaa vastaan ja siirtää tarvittavia opiskelutietoja eteenpäin
KOULUKURAATTORI
· Toimii koulun sosiaalityön asiantuntijana
· Vahvistaa oppilaan kasvua ja hyvinvointia sekä toimii tukena haastavissa elämäntilanteissa
· Tekee moniammatillista yhteistyötä muiden ohjauksen toimijoiden ja verkostojen kanssa
· Tarjoaa yksilö- ja ryhmäohjausta
· Ottaa vastaan ja siirtää tarvittavia tietoja eteenpäin
KOULUPSYKOLOGI
· Tukee oppilaan psyykkistä hyvinvointia
· Laatii tarvittavat oppimiseen liittyvät arvioinnit ja lausunnot
· Tekee moniammatillista yhteistyötä muiden ohjauksen toimijoiden ja verkostojen kanssa
· Tarjoaa yksilö- ja ryhmäohjausta mahdollisuuksien mukaan
· Ottaa vastaan ja siirtää tarvittavia tietoja eteenpäin

TERVEYDENHOITAJA/KOULULÄÄKÄRI
· Auttaa oppilasta ymmärtämään terveiden elämäntapojen merkityksen koulunkäynnin sujumisessa ja elämänhallinnassa 
· Kertoo oppilaalle terveydellisistä rajoitteista ammatinvalinnassa
· Ottaa vastaan ja siirtää tarvittavia tietoja eteenpäin
KOULUSIHTEERI
· Toimii koulun hallinnollisen rakenteen asiantuntijana
· Ohjaa oppilaita erilaisissa käytännön tilanteissa
· Tekee tiedonsiirrot jatko-opintohakuja varten
MUU HENKILÖKUNTA
· Tukee ja toteuttaa koulun kasvatustavoitteita
· Tekee ohjaustyötä oman tehtäväkuvansa mukaisesti

OHJAUSTOIMINNAN KEHITTÄMISTAVOITTEITA LOHJAN PERUSOPETUKSESSA 2015-
· Uuden opetussuunnitelman 2016 mukaisen ohjauksellisen ajattelun vahvistaminen kouluissa (esim. yt-aikaa, koulutusta)
· Aineenopettajien toteuttaman ohjauksen aktivointi (esim. mahdollisuus päivittää tietojaan oman alansa työelämästä, koulutusta, ope-tet)
· Oppilaille tasapuolisesti vuosittain ohjausta luokanohjaajan/luokanopettajan toimesta (esim. kolmikantakeskustelut)
· Kaupungin eri puolilla asuvien oppilaiden tasa-arvoiset mahdollisuudet tutustua jatko-opintopaikkoihin (esim. matkakustannukset tet-paikkaan ja toisen asteen oppilaitosten tutustumisvierailuihin)
· Jokaisella 9. luokan oppilaalla oikeus oppilaanohjaajan henkilökohtaiseen ohjaukseen vähintään yhden kerran ennen jatko-opintoihin hakeutumista (mielellään syyslukukauden aikana)
· Yhtenäisten ohjauksen lomakkeiden ja toimintamallien kehittäminen kaikille kouluille
· Enintään 250 ohjattavaa / oppilaanohjaaja (eli ohjattavia 9. luokkalaisia enintään 80–90, tarve osalla kouluista 1,5:een oppilaanohjaajan toimeen, jotta ohjausta mahdollista antaa myös 7. ja 8. luokkalaisille)
· Oppilaanohjaajien ammattiosaamisen ajan tasalla pitämisen mahdollistaminen järjestämällä perjantait oppitunnittomiksi päiviksi (koulutukset ja tapaamiset järjestetään valtakunnallisesti ja alueellisesti yleensä perjantaisin – sijaistarve vähäisempi tämänkaltaisella järjestelyllä)

